**Nr. 5534/31.01.2025**

**PROIECT DE HOTĂRÂRE**

**privind aprobarea Studiului de oportunitate pentru fundamentarea și stabilirea soluțiilor optime de delegare a gestiunii serviciului de iluminat public și semaforizare în municipiul Sfântu Gheorghe**

**Consiliul Local al Municipiului Sfântu Gheorghe, în sedinţă ordinară;**

Avândvedere Referatul de aprobare nr. 5486/31.01.2025, al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 5483/31.01.2025 al Direcţiei generale de gospodărire comunală din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

În baza prevederilor Legii nr. 230/2006 privind serviciul de iluminat public, cu modificările şi completările ulterioare;

Având în vedere prevederile Legii nr. 51**/**2006,privind serviciile comunitare de utilităţi publice, republicată, cu modificările şi completările ulterioare;

Având în vedere prevederile Legii nr. 98/2016privind achiziţiile publice, cu modificările și completările ulterioare;

Având în vedere prevederile Legii nr. 100/2016 privind concesiunile de lucrări şi concesiunile de servicii, cu modificările şi completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2013 privind transparenţa decizională în administraţia publică, republicată, cu modificările ulterioare;

Urgența adoptării este justificată prin faptul că Contractul nr. 65288/07.10.2019 privind delegare a gestiunii serviciului de iluminat public și semaforizare în municipiul Sfântu Gheorghe expiră la data de 03.04.2025.

În conformitate cu prevederile art. 129 alin. (2) lit. d) și alin. (7) lit. n) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) și art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**ART. 1**.– Se aprobăStudiul de oportunitate pentru fundamentarea și stabilirea soluțiilor optime de delegare a gestiunii serviciului de iluminat public și semaforizare în municipiul Sfantu Gheorghe,anexă la prezenta hotărâre, din care face parte integrantă.

**ART.2.** – Cu executarea prezentei hotărâri se încredinţează Primarul municipiului Sfântu Gheorghe şi Direcţia generală de gospodărire a domeniului public din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_ 2025.

PREŞEDINTE DE ŞEDINŢĂ